E-pasts - Vikipēdija

# E-pasts

### Vikipēdijas raksts

E-pasts (Elektroniskais pasts) ir ziņojumu sastādīšanas, nosūtīšanas un saņemšanas metode, izmantojot elektroniskās sakaru sistēmas. Terminu "e-pasts" attiecina gan uz Interneta e-pasta sistēmu, kas balstās uz SMTP protokolu, gan arī koplietošanas sistēmām, kas atļauj viena uzņēmuma vai organizācijas dalībniekiem apmainīties ar ziņojumiem savā starpā. Bieži vien koplietošanas sistēmas iekšienē izmanto nestandarta protokolus, taču ar dažādu vārteju palīdzību tās ļauj nosūtīt un saņem Interneta e-pastu. Daudzas organizācijas izmanto Interneta protokolus arī iekšējai e-pasta sarakstei.

Ziņojumi, kas tiek sūtīti ar e-pasta palīdzību nonāk pie adresāta sekunžu daļu ātrumā. E-pasta stiprā puse ir iespēja nosūtīt failus uz citas personas e-pasta adresi, izmantojot MIME (Multimedia Internet Mail Extension). Dažas e-pasta programmas, kā piemēram, Microsoft Outlook, Eudora, Netscape Messenger u.c. ļauj izmantot HTML valodu ziņojumu izveidošanai.

## [izmainīt šo sadaļu] Interneta e-pasts

### [izmainīt šo sadaļu] Kā e-pasts darbojas

Šī diagramma rāda piemēru, kādā secībā notiek Alices ziņojuma sūtīšana Bobam. Vispirms ar vēstules lietotāja aģenta (mail user agent - MUA) palīdzību tiek sagatavots teksts un saņēmēja adrese e-pasta vēstules formātā. Pēc sūtīšanas komandas palaišanas:

1. Alices MUA izmanto SMTP protokolu, lai sūtītu ziņojumu uz lokālo vēstules pārsūtīšanas aģentu (mail transfer agent - MTA), šajā gadījumā `smtp.a.org`, kas atrodas uz Alices interneta pakalpojumu sniedzēja servera.
2. MTA skatās mērķa adresi no SMTP protokola (ne no ziņojuma galvenes), šajā gadījumā `bob@b.org`. Interneta e-pasta adrese ir simbolu virkne formātā `localpart@domain.example`. Daļa pirms @ zīmes ir adreses "lokālā daļa", visbiežāk - lietotāja nosaukums; daļa pēc @ ir domēna vārds. MTA meklē šo domēna nosaukumu DNS sistēmā, lai atrastu e-pasta serveri, kurš pieņem šī domēna vēstules.
3. DNS serveris `ns.b.org` atrod `b.org` domēnu un atbild ar MX ierakstu, ka `mx.b.org` ir Boba e-pasta serveris.
4. `smtp.a.org` nosūta vēstuli uz `mx.b.org`, izmantojot SMTP, kurš to nogādā lietotāja `bob` vēstuļu kastē.
5. Kad Bobs palaiž komandu "saņemt vēstuli", MUA no servera saņem vēstuli, izmantojot POP3 protokolu.

Šādā darbību secībā notiek e-pasta sūtīšana vairumā gadījumu, tomēr ir vairākas alternatīvas iespējas:

- Alice un Bobs var izmantot klientu, kas pievienojas korporatīvai e-pasta sistēmai, piemēram, IBM Lotus Notes vai Microsoft Exchange Server. Šādām sistēmām bieži ir pašām savs iekšējais vēstuļu formāts un sūtīšanas protokols.
- Alicei var nebūt savs MUA viņas datorā, tā vietā viņa var izmantot webmail pakalpojumus.
- Alices datorā var būt savs MTA, tādā veidā atkrīt 1. solis.
- Bobs var saņemt vēstuli vairākos veidos, piemēram, izmantojot IMAP protokolu vai izmantojot webmail pakalpojumus, ieejot `mx.b.org` un lasot vēstules tieši uz servera
- Domēniem parasti ir vairāki e-pasta serveri, tādā veidā tie turpina saņemt vēstules pat tad, ja galvenais serveris nav sasniedzams.

## [izmainīt šo sadaļu] Vēsture

### [izmainīt šo sadaļu] E-pasta pirmsākumi

Sistēmas, kas līdzīgas elektroniskajam pastam, tika radītas jau 1960. gados, kas ļāva lietotājiem lieldatoros nodot ziņojumus citiem lietotajiem. Sākotnēji ziņu teksta formātā varēja nodot tikai tiešsaistes režīmā - tā uzreiz parādījās uz termināļa ekrāna attiecīgajam lietotajam. Vēlāk tika izstrādātas programmas, kas ļāva nodot ziņojumus arī lietotājiem, kuri tajā brīdī nebija iegājuši sistēmā, ziņojumi tika uzglabāti failā. Sākumā šādas iespējas bija tikai viena lieldatora ietvaros, pēc tam tika radīta programmatūra, kas ļāva ziņojumus nosūtīt arī uz citiem datoriem viena tīkla ietvaros, vēlāk arī starp tīkliem.

Par e-pasta rašanās gadu bieži tiek uzskatīts 1971. gads, kad kompānijas Bolt Beranek and Newman, Inc. (BBN) darbinieks Rejs Tomlinsons (Ray Tomlinson) izstrādāja ziņojumu pārsūtīšanas programmu SNDMSG. Tajā pirmoreiz tika izmantots simbols @ saņēmēja adresē ‹lietotāja_nosaukums›@‹datora_nosaukums›. Ziņojuma formāts jau līdzinājās mūsdienu e-pasta formātam: galvenē tika noradīts autors, saņēmējs, datums, virsraksts, pēc tā sekoja pats ziņojuma teksts. Lietotāja sūtītais teksta ziņojums tika ierakstīts koplietošanas faila beigas, un tas bija redzams visiem lietotajiem. 1972. gadā viņš pielāgoja savu programmu ARPANET tīklam.

1972. gadā Lerijs Robertss (Larry Roberts) uzrakstīja programmu, kas atviegloja darbu ar elektronisko pastu. Tā bija pirmā pasta klienta programma, kas ļāva darboties ar e-pastu arī nespeciālistiem, līdz ar to e-pasts kļuva populārs sazināšanās veids. Jau 1973. gadā 75% ARPANET tīkla trafika aizņēma e-pasta sūtījumi. 1975. gadā Džons Vitals (John Vittal) izstrādāja programmu MSG, kura bija radīta pēc principa "viss iekļauts" (all-inclusive).

1979. gada 12. aprīlī Kevins Makenzijs (Kevin MacKenzie) kā joku Message Services Group (MsgGroup) nosūtīja vēstuli, kurā ierosināja "sausajos" vēstuļu tekstos iekļaut simbolus, kuri atspoguļotu emocijas. Vēlāk šos simbolus nosauca par smaidiņiem (smiles).

1970. gados bija mēģinājumi pasta sūtīšanu nodrošināt ar FTP protokolu (ieviešot papildu komandas, piem., MAIL un MLFL), bet tas neguva atsaucību. 1979. gadā tika izlaista UNIX versija 7, kura bija iekļauts jauns protokols UUCP, kas ļāva sūtīt datnes un arī e-pastu uz attālinātiem UNIX datoriem. Ziņojuma adresē jānorāda visas mašīnas, caur kurām jāiet vēstulei.

### [izmainīt šo sadaļu] Mūsdienu protokoli

1980. gada septembrī tika publicēts MTP (Mail Transfer Protocol). 1981. gada novembrī tika publicēts vienkāršotais MTP protokols - Simple Mail Transfer Protocol (SMTP). Tas izmantoja e-pasta vēstuļu sūtīšanu ARPAnet teksta ziņojumu standartā. 1980. gados e-pasts kļuva populārs informācijas sūtīšanas veids, un tā sūtīšanai līdz pat mūsdienām izmanto galvenokārt SMTP. 1993. gadā tika publicēts paplašinātais SMTP protokols SMTP Service Extensions (ESMTP), kas saglabāja saderību ar iepriekšējām sistēmām.

### [izmainīt šo sadaļu] E-pasta pirmsākumi Latvijā

- 1990. gada augusts - LU MII darbu uzsāk e-pasta serviss
- 1991. gada jūlijs - e-pasta pakalpojumus sāk piedāvāt firma LvNet-Teleport
- 1991. gada novembris - e-pasta pakalpojumus sāk piedāvāt firma Versija
- 1992. gads - tiek nodrošināta e-pasta sūtīšana Latvijā no Fidonet uz Internet un otrādi.

Sīkāk par vēsturi: [1]

## [izmainīt šo sadaļu] Skatīt arī

- E-pasta vēstules formāts
- IMAP
- MIME
- POP3
- SMTP

E-pasts

Formāts: e-pasta adrese · MIME · HTML e-pasts
Protokoli: IMAP · LMTP · POP3 · SMTP · UUCP
Vēstuļu aģenti: MDA · MSA · MTA · MUA
Klienti: Eudora Mail · Evolution · Fidolook · Foxmail · KMail · Microsoft Outlook · Mozilla Thunderbird · Opera Mail · Outlook Express · The Bat! · Sylpheed-Claws

Saturs iegūts no "http://lv.wikipedia.org../../../e/-/p/E-pasts.html"

Kategorijas: E-pasts | Internets

##### Views

- Raksts
- Diskusija
- Pašreizējā versija

##### Meklēt

##### Citās valodās

- Afrikaans
- العربية
- Asturianu
- Български
- বাংলা
- Bosanski
- Català
- Česky
- Cymraeg
- Dansk
- Deutsch
- English
- Esperanto
- Español
- Eesti
- Euskara
- فارسی
- Suomi
- Français
- Furlan
- Gaeilge
- Galego
- עברית
- Hrvatski
- Magyar
- Bahasa Indonesia
- Íslenska
- Italiano
- 日本語
- 한국어
- Kurdî / كوردی
- Limburgs
- Lietuvių
- Македонски
- Plattdüütsch
- नेपाली
- Nederlands
- ‪Norsk (nynorsk)‬
- ‪Norsk (bokmål)‬
- Polski
- Português
- Runa Simi
- Rumantsch
- Română
- Русский
- Сибирской
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Basa Sunda
- Svenska
- தமிழ்
- ไทย
- Tagalog
- Tok Pisin
- Türkçe
- Українська
- Tiếng Việt
- Walon
- ייִדיש
- 中文
- 粵語